ג'ייסון מאיילה

ג'ייסון נונו מאיילה (בצרפתית: Jason Nono Mayélé; 4 בינואר 1976 – 2 במרץ 2002) היה כדורגלן מהרפובליקה הדמוקרטית של קונגו ששיחק בעמדת החלוץ.

קריירת מועדונים 
מאיילה החל את הקריירה המקצוענית שלו בשאטורו, במדיה שיחק בליגת העל הצרפתית ובליגה הצרפתית השנייה. ב-1 ביולי 1999 חתם בקליארי, עמה שיחק בסרייה א' ובסרייה ב'. ב-27 באוקטובר 2001 חתם בקייבו ורונה מהסרייה א'.

קריירה בינלאומית 
ב-23 באפריל 2000 ערך מאיילה את הופעת הבכורה שלו בנבחרת הרפובליקה הדמוקרטית של קונגו, בניצחון 9-1 על נבחרת ג'יבוטי במסגרת מוקדמות מונדיאל 2002. במשחק זה הבקיע את צמד שערי הבכורה שלו בנבחרת.

הוא היה חלק מסגל הנבחרת בטורניר גביע אפריקה לאומות 2002, וערך שלוש הופעות במדי הנבחרת בשלב הבתים של הטורניר. הופעתו האחרונה בנבחרת הייתה בניצחון 3-1 על נבחרת חוף השנהב במסגרת שלב הבתים. בסך הכל ערך 11 הופעות במדי הנבחרת, בהן הבקיע חמישה שערים.

מותו 
ב-2 במרץ 2002 נהרג מאיילה בתאונת דרכים. הוא התנגש עם רכבו ברכב אחר כאשר ניסה להשיג את האוטובוס של קבוצתו קייבו ורונה למשחק נגד פארמה. הוא הובהל לבית חולים במסוק, אך מת מפצעיו.

לאחר מותו, הפסיקה קייבו ורונה את השימוש במספר חולצתו, 30.

קישורים חיצוניים

הערות שוליים 

הרפובליקה הדמוקרטית של קונגו: כדורגלנים
הרפובליקה הדמוקרטית של קונגו: חלוצי כדורגל
כדורגלני שאטורו
כדורגלני קליארי
כדורגלני קייבו ורונה
כדורגלני נבחרת הרפובליקה הדמוקרטית של קונגו
כדורגלני גביע אפריקה לאומות 2002
הרוגי תאונות דרכים באיטליה
כדורגלנים שמתו במהלך הקריירה
ילידי 1976
נפטרים ב-2002